Nafarroako Parlamentuko Mahaiak, 2020ko urtarrilaren 22an egindako bilkuran, Eledunen Batzarrari entzun ondoren, erabaki hau hartu zuen, besteak beste:

1. Izapidetzeko onartzea María Luisa De Simón Caballero andreak aurkeztutako gaurkotasun handiko galdera, jakin nahi baitu zer ekintza aurreikusi dira Foru Berriaren erreforman banketxeen eta zor pribatuko funts espekulatzaileen arteko kreditu-lagapenei dagokienez gardentasuna areagotzen zuten artikuluen aurka Estatuko Gobernuak jarritako errekurtsoa dela-eta.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2020ko urtarrilaren 22an

Lehendakaria: Unai Hualde Iglesias

Izquierda-Ezkerra talde parlamentario mistoko parlamentari Marisa de Simón Caballero andreak, Legebiltzarreko Erregelamenduan ezarritakoaren babesean, gaurkotasun handiko honako galdera hau egiten du, Nafarroako Gobernuko lehendakariak 2020ko urtarrilaren 23ko Osoko Bilkuran ahoz erantzun dezan:

Estatuko Gobernuak Nafarroako Foru Berriaren erreformaren aurkako errekurtsoa jartzea erabaki zuen iragan astean, bere lehendabiziko ministro-kontseiluan.

Errekurtsoa jarriko du kontsumitzaileei espekulatzaileen aurrean berme gehiago ematen dieten artikuluen aurka. Artikulu horiek gardentasuna areagotu eta herritarren eskubideak babesten dituzte banketxeen eta zor pribatuko espekulatzaileen arteko kreditu-lagapenei dagokienez. Foru Berriaren aldaketa horri esker, zordunaren eskubidea da bere zorra kitatzea funtsak ordaindu zuen prezioan.

Galdera:

Nafarroako Gobernuak zer ekintza abiaraziko du Foru Berriaren erreforman banketxeen eta zor pribatuko funts espekulatzaileen arteko kreditu-lagapenei dagokienez gardentasuna areagotzen zuten artikuluen aurka Estatuko Gobernuak jarritako errekurtsoa dela-eta?

Iruñean, 2020ko urtarrilaren 20an

Foru parlamentaria: Marisa De Simón Caballero